
Diabierna 14 April 2023 


Evelyn Wever-Croes 


PROME MINISTER 


Durante conferencia di prensa na su vegada na Aruba 


PROME MINISTER TA DUNA RESUMEN DI SU 
BIAHE DI TRABOU NA HULANDA 


Na su yegada na Aeropuerto Reina 
Beatrix, diahuebs 13 di april atardi, 
Prome Minister Minister Evelyn Wever- 
Croes a ricibi miembronan di prensa pa 
duna un resumen di su siman di biahe 
di trabou na Hulanda. Manera semper 
ora cu e mester bav Hulanda pa atende 
cu asuntonan di Aruba v Reino, Prome 
Minister ta percura pa un agenda 
intenso di reunionnan asina probecha 
lo maximo di su estadia na Hulanda. V 
asina Prome Minister tawata tin mas o 
menos 30 reunion den € biahe aki. 


Prome Minister desde dialuna 3 di 
april cu el a vega Hulanda, a cuminsa 
cu reunionnan hopi importante riba 
diferente tema di interes comun cu 
Hulanda y di interes pa e recuperacion | 
di Aruba. Tawata un siman di trabou 
hopi importante pa loke ta trata relacion 
di Reino. 


Manera va conoci, diamars 4 di april tawata un dia importante 
na unda cu a firma e acuerdo 'Onderlinge Regeling' entre 
Premiernan di paisnan den Reino v Secretario di Estado di 
Hulanda. Despues di esaki durante e conferecia di prensa 
na Hulanda, Prome Minister Evelyn Wever - Croes a tene un 
discurso den cual el a expresa cu e logro aki ta demostra cu e 
ta posibel pa den tempo dificil hiba combersacion cu otro como 
pais y pa yega na otro. Ademas e ta demostra cu ora duna 
otro espacio, respet, y scucha for di otro, cu esaki ta conduci 
na exito. 


Prome Minister prome cu el a sali di Hulanda pa Aruba, a 
expresa cu e tin un sentimento di hopi satisfaccion y orguyo 
di loke a logra y ta sigui logra enfatisando cu Aruba ta un 


pais bendiciona. “Cu e acuerdonan logra na Hulanda, e peor 
dianan di crisis cu nos pais a biba, ta tras di lomba y miho 
dianan di recuperacion y speransa ta nos dilanti. E acuerdo aki 
ta bay sirbi como base, pa den bon cooperacion den Reino nos 
sigui traha pa recupera nos economia pa logra un progreso 
cu stabilidad y prosperidad pa Aruba”, Prome Minister Evelyn 
Wever-Croes a expresa na su yegada for di Hulanda. 


Na aeropuerto Prome Minister a wordo ricibi cu un bunita boket 
di flor pa Minister di Ensefiansa y Deporte Endy Croes kende 
a para tambe hunto cu Prome Minister durante e conferencia 
di prensa pa mustra sosten di Conseho di Minister na e logro 
y trabounan di e siman tras di lomba. Prome Minister na ciere 
di e conferencia a enfatisa cu Gabinete Wever-Croes ta un 
gobierno stabiel cu ta traha pa recuperacion y e bienestar di 
Aruba. 

Prome Minister Evelyn Wever — Croes: 


Premier Evelyn Wever - Croes, na su vegada di e biahe 
laboral na Hulanda, a organisa un Conferencia di Prensa 
tocante e biahe. Durante e biahe cu tabatin un duracion di un 
siman y mey, Prome Minster a atende mas di 30 reunion cu 
varios departamento y mandatario na Hulanda riba temanan 
importante pa desaroyo di Pais Aruba. 


Prome Minister a para keto riba e logro di mas grandi cu a 
tuma luga, cual ta firmamento di “Onderlinge Regeling', cu tae 
acuerdo cu ta bin na luga di e COHO. Si e COHO a bin, hunto 
cu neloa bin un colegio consistiendo di tres persona Hulandes 
apunta door di Hulanda cu lo a dicidi ki reforma Aruba mester 
implementa pa sali for di e crisis. 

Manera cu ta conoci, Aruba no tabata di acuerdo cu esev 
pa motibo cu e tres personanan apunta no lo mester a 
responsabilisa ni na Parlamento di Aruba y ni tampoco na 
gobierno. 

Considerando esaki a logra negocia cu Hulanda, y a sinta na 
mesa dialoga te ora cu a logra kita esey for di mesa. Awor tin 
un areglo unda cu entre gobierno, lo dicidi kico e Pais mester 
haci pa recupera di e pandemia. 


Prome Minister a expresa cu e ta considera esaki un logro 
historico hopi importante, paso ta prome biaha desde cu 
Premier Wever - Croes ta Prome Minister, cu Hulanda ta duna 

un ‘espacio’ pa bin cu alternativa despues cu a mustranan e 
desbentahanan di COHO. Ademas, e logro ta historico tambe 
pa e hecho cu Aruba, Corsou y Sint Maarten hunto, a cera 
cabes y bin cu e areglo aki cu despues Hulanda a aproba. 
Esaki a demostra un biaha mas cu Aruba, Corsou y Sint 
Maarten hunto por logra cosnan hopi grandi. 


Por ultimo, Prome Minister a bisa cu awor cu e areglo ta drenta 
na vigor, e plannan di reforma cu ya tabata implementando lo 
sigui wordo implementa. 


Diahuebs atardi, Prome Minister Evelyn Wever - Croes a bolbe 
Aruba despues di tabata den exterior atendiendo reunionnan 
importante pa recuperacion y desaroyo di Pais Aruba. Den 
cuadro di esaki Prome Minister ta comparti un poco di con 
orguyoso e ta sinti representando Aruba. 


Locual cu cada ciudadano ta haci na Aruba talbes ta normal, 
pero por ehempel e cordialidad di nos hendenan cu ta pone e 
turistanan bolbe bek, e deseo pa hiba e pais dilanti y e amor 
grandi cu nos tin pa e pida baranca aki, ta netamente locual cu 
ta e yabi di nos exito. Esakinan ta cosnan cu Hulanda ta wak y 
Aruba ta wordo elogia pe. 


“Ora cu bo ta pasa algun dia na Hulanda reuniendo y papiando 
cu diferente mandatario, bo ta sinti e admiracion y respet cu 
tin pa Aruba eynan, y como Prome Minister di Aruba mi ta hopi 
orguyoso di dje”, Prome Minister a expresa. 


Finalisando, Prome Minister Wever - Croes a remarca cu e ta 
corda ainda e dia cu el a bay Hulanda pa firma den momentonan 


dificil durante di e pandemia y ora cu e atencion tabata riba 
salba bida di hende. Aworaki hopi hende ta parce di a lubida 
tur e dolor cu e pandemia a causa. Sinembargo, no mester 
lubida cu e tabata un temporada hopi dificil pero danki Dios na 
e forsa y resiliencia di cada ciudadano, awe ta weita cu Aruba 
ta bayendo den bon direccion. 

Prome Minister Evelyn Wever-Croes: 
Durante e prome reunion riba nivel gubernamental riba repago di 
debe di Covid 
I CLARIDAD CU HULANDA 

Na su yegada bek na Aruba diahuebs 
atardi, Prome Minsiter Evelyn Wever- 
Croes den conferencia di prensa di 
Gobierno di Aruba, a duna un resumen di 
su biahe y reunionnan na Hulanda. Prome 
Minister a indica cu un reunion hopi 
importante na Hulanda hunto cu Minister 
di Finansas, Xiomara Maduro, ta e prome 
reunion riba nivel gubernamental pa loke ta 
trata e repago di e debe di Covid cu Aruba 
tin cu Hulanda. Manera conoci, despues 
cu Covid a haci su entrada na Aruba, no 
por a yega na finansas niun caminda. E 
mercado internacional, na unda cu Aruba 
semper ta bay pa prestamo, a cera porta 
pa Aruba. Na e momento ey, Hulanda 
tawata e unico dispuesto pa presta Aruba 
placa y total a presta Aruba 916 miyon 
florin. E placa aki a bay pa Gobierno sigui 
opera y pa adresa tur gasto di pandemia y 
e gastonan adicional cu a bin riba tereno 
di salud. Tambe a paga FASE na esnan 
cu a perde trabou. A yuda sector priva cu diferente Proyecto 
pa asina nan tambe por keda cabes riba awa. 


Po a MFFIIARIS 


SPUESTO PA REFINANCIA E DEBE 


Prome Minister a indica cu e reunion a duna claridad riba e 
posicion di Hulanda pa loke ta trata nos debe. Hulanda ta 
dispuesto pa refinancia e debe cu lo vence na october di e aña 


aki. Na principio e fecha di vencemento tawata na april 2022 y 
despues Hulanda e rek e ta na october 2023. 


E AINA LA ef LA WIJI (IL. IV EA FAFIA Awe 


NISPENSACK 


Tambe Hulanda a indica cu nan no ta dispuesto pa papia riba 
dispensacion (‘kwijtschelding’, ‘schenking’). Cu esaki tambe, 
ta trece claridad pa Aruba pasobra hopi hende te pensa cu 
esaki ta posibel. Pero Hulanda a indica cu esaki no ta e caso. 

Prome Minister a duna di conoce tambe cu Hulanda lo no 
presta Aruba na 0 porciento. Pasobra Hulanda mes ta presta 
pagando interes (2 pa 3 porciento) v por lo tanto nan lo cobra 
Aruba interes mas halto cu esev. Ainda no sa na ki porcentahe 
Aruba lo hava e prestamo. Esev lo wordo fiha pronto. 


'Nos a palabra cu nos lo traha un memorandum 
financiero economico den cua lo pone tur loke cu Aruba 
tin mester na inversion den nos pais pa nos por ta mas 
fuerte y resiliente y asina hunto nos lo determina e 
modalidadnan di e fiansa. Importante ta cu esaki ta e 
prome biaha cu tin claridad cu Hulanda ta dispuesto pa 
refinancia nos debe”, Prome Minister a expresa. 


Prome Minsiter a duna di conoce cu Minister di Finansa ta 
na Washington e siman aki pa asina delibera cu e Mercado 
Internacional riba e posibilidad pa haya un miho deal di pago 
cu Hulanda ta duna nos. 


Esaki, Prome Minsiter a remarca, ta hopi importante pasobra e 
lo soluciona e problemanan di repago di e debe. 


NOS LO HIBA NOS PAIS 
PADILANTI ::: 

Amara Modus 


MINISTER 


REUNIONNAN NA FONDO MONETARIO 
INTERNACIONAL Y NA BANCO MUNDIAL NA 
WASHINGTON TA BAYENDO BON 

Minister di Finansa Xiomara Maduro y su delegacion ta sigui 
cu reunionnan na Washington DC. E mandatario a reuni cu 
representante di Reino Hulandes na Banco Mundial Sr. Koen 
Davidse. Ademas a reuni cu e team di Fondo Monetario 
Internacional cu ta evalua Aruba su situacion financiero 
economico, Article IV Mission, cu lo bay ta otro luna tambe na 
Aruba. A probecha pa repasa di forma adelanta caba algun 
informacion cu e team. E mandatario a reuni tambe cu tres 
banco comercial pa asina por mira cual ta e posibilidadnan cu 
lo por tin pa Aruba por haya refinancia su debe externo. 


Na final di e di cuater dia di trabou na Washington, Minister 
Maduro a reuni cu e team di Eastern Caribbean Central Bank 
pa asina por wak e parti di resiliencia financiero pa ora cu 
ta trata di un disaster natural por yega na fondonan pa por 
recupera. 


E reunionnan ta bayendo bon. Nos no a caba, falta algun 
reunion ainda pa tuma luga pa asina nos por sera un siman 
di bon reunionnan hiba cu Fondo Monetario Internacional y 
Banco Mundial na Washington DC. 

Minister Geoffrey Wever a aloca Afl. 250 mil pa Centraal 
Bureau Statistiek (CBS) por ehecuta e Economic Census 2023 
cu ta cuminsa 14 di april 2023 y lo dura te cu fin di juni 2023. 
Durante esaki tur negoshinan y fundacionnan di tur sectornan 
economico lo wordo entrevista, tambe e sector di agricultura. 
E ultimo Economic Census a tuma lugar den 2014, casi 10 aña 
pasa. 


Ehecucion di un Economic Census ta di suma importancia pa 
desaroyo economico di un pais. Companianan (entidadnan) 
cu ta eherce un actividad economico lo wordo puntra entre 
otro over nan actividad economico, cual ta e productonan 
y of servicionan cu nan ta provee, cual productonan y/ of 
servicionan ta forma parti di e gastonan mas grandi pa 
funcionamento di e entidad. Tambe lo puntra over empleo, 
manera, cantidad di empleadonan, suma total di salario paga 
y vacaturanan disponibel, tambe tocante digitalizacion (si ta 
haci propaganda y/ of bende productonan via website of social 
media). Entidadnan den e sector di agricultura, pesca y cria 
lo hafia preguntanan extra mirando e importancia duna na e 
sector aki. Tur informacion ta, manera semper, confidencial. 


Ta necesario pa inverti den e encuesta aki. Revisa y traha 
maneho pa desaroyo di nos economia ta depende di 
informacion actual di nos negoshinan y Censo Economico 
2023 ta un instrumento esencial pa logra e meta importante 
aki segun minister Geoffrey Wever. 

Actividad 
economico 

Acceso y disponibilidad di informacion actual di e cantidad 
di negoshinan y fundacionan den nos economia ta duna un 
bista actual unda nos ta para como pais den nos desaroyo 
y ta forma e base pa por traha, monitor y evalua maneho 
economico, haci proyeccion con e economia lo bai crece pero 
tambe wak con economia a desaroya su mes door di calcula, 
revisa y actualisa e Producto Interno Bruto. Comerciantenan 
por usa e informacion tambe pa haci decisionnan strategico 
di nan negoshi y pa esunnan cu kier habri un negoshi pa 
por planifica nan futuro actividad economico y identifica 
sectornan cu potencial. Tambe e informacion por wordo usa 
pa studiantenan cu kier haci un onderzoek y scirbi nan scriptie. 
Partnernan internacional manera United Nations y World Bank 
tambe ta haci uso di e datos di Economic Census. 


Minister Wever ta desea hopi exito na e encuestadornan y na 
e team di CBS y ta conta riba e cooperacion di e negoshinan, 
fundacionnan y sector di agricultura pa haci e Economic 
Census un exito. 


“Como pais, nos mester reconoce e importancia di estadistica 
pa desaroyo di nos pais y pesey mester inverti pa haya 
informacion actual y haci esaki disponibel pa un y tur pa 
hunto traha na desaroyo economico di Aruba”, segun minister 
Geoffrey Wever. 

Minister Geoffrey Wever: 


“Mi ta hopi contento y orguyoso pa wak cu e Agri 
Business Academy a culmina cu 17 persona cu a 
ricibi nan certificado. Ora mi a bira Minister mi a wordo 
acerca dor di Qredits pa Gobierno sera un parnership 
cu Qredits pa nos boost e sector di agricultura for di 
perspectiva empresarial y hunto cu Minster Arends nos 
a cerca un Memorandum of Understanding pa organisa 
e Agri Business Academy y ofrece esaki na total 60 
persona. E ta un curso di 12 siman di educación di 
agricultura pero di perspectiva di un negoshi. Mi ta 
sumamente contento cu e idea aki a bira un realidad, 
asina nos ta demonstra di traha hunto como ministers 
y sector priva na beneficio di nos cuidadanonan. Esaki 
ta un inversión cu nos como gobierno ta haci den nos 
cuidadanonan. Cu e poco fondo nan cu tin nos ta purba 
trece cambio importante.” 


Despues di a pasa den e trayecto di Agri Business Academy, un 
prome grupo di (futuro) empresarionan a ricibi nan certificado 
den presencia di Minister Geoffrey Wever y Minister Ursell 
Arends. Meta di e Agri Business Academy ta pa na un manera 
personal y profesional , yuda cada uno cu tin e deseo di habri 
su mesun negoshi den agricultura of yuda esun cu kier pa su 
negoshi crece den e sector di Agricultura. 


Negoshinan y talento empresarial ta esencial pa nos 
economia crece y desaroya, y den e proceso aki, Qog 
Gobierno di Aruba tin e rol di facilita pa cada ciudadano i 
por haya e conocemento y habilidad pa maneha un & 
negoshi. Den e caso aki, maneha un negoshi den e $ 
sector di agricultura, un sector cu un potencial grandi | 
pa crece. Como parti die maneho pa stimula comercio, 
e Agri Business Academy ta un instrumento pa yuda e 
(futuro) comerciante crece y bira exitoso. Di e forma 
aki gobierno ta traha activamente cu sector priva pa 
diversifica nos economia, creando asina cuponan di 
trabao nobo, entrada pa gobierno y haci Aruba menos 
dependiente di influencia internacional segun Minister 


Wever. 


Minister Geoffrey Wever ta desea cada participante 
exito cu nan ambicion pa habri y maneha nan negoshi 
den e sector di agricultura y ta gradici Qredits Aruba 
pa e bon cooperacion di semper pa hunto facilita 
cu nos ciudadanonan tin acceso na un programa, 
e Agri Business Academy. Un programa cu lo 
contribui grandemente na stimula comercio y talento 
empresarial di Aruba. Pronto lo duna e oportunidad 
na un grupo nobo pa participa na e Agri business 
Academy. 

Edy Cree 


MINISTER 


— 
g 8 . Dn 
a 2°" ee t. ese as ce e... << 


- - 
> 7 
a e KI 
1 > Ka 
L 
' 


t. JÒ to an * 


> Je te an $ 
- 4 a 
ii a . 


Recientemente, Minister Endy Croes a bishita Sr. Bas Wester na tur preocupacion y inkietud. Sr. Wester a expresa di ta hopi 
na su cas na Sabana Grandi. Sr. Wester ta un amigo y contento cu maneho di Gabinete Wever — Croes Il y con Aruba 
conoci di e mandatrio. Minister Endy Croes ta purba keda saliendo padilanti for di e pandemia. Por ultimo, Minister Endy 
continuamente den contacto cu pueblo y asina brinda atencion Croes ta gradici Sr. Wester pa e caluroso recepcion. 

Minister Endy Croes: 


A REALISA UN BISHITA CERCA SR. MANUEL 
Y SRA. FRIDA ANDRADE DA SILVA, 
PROPIETARIONAN DI ARUBA STORE 


i A 


Hopi ta esnan cu ta recorda sigur Aruba Store, negoshi cu den 
su tempo tabata bon bishita pa henter e pueblo di Aruba cu tur 
sorto di articulo pa cas na un bon prijs. Minister Endv Croes cu 
su bishitanan cu ta realisa riba diasabra a vega na cas cerca 
Sr. Manuel v Mama Frida Andrade da Silva, propietario di antes 
Aruba Store cu tabata situa net pabou di Trappers Club na 
Santa Cruz. Sr. Manuel v Sra. Frida a habri porta di nan hogar 
pa ricibi Minister Endy Croes y asina comparti un bon rato y 
hiba un bunita combersacion, recordando temponan bunita. 

Mester agrega cu Sr. Manuel tabata un gran deportisa tempo 
di su tempo cu a gana diferente titulo na varios ocasion pa 
e deporte di futbol v atletismo. Sr. Manuel a mustra Minister 
Endy Croes tur su trofeonan cu el gana den pasado pa su gran 
trayectoria den deporte di Aruba. Sr. Manuel Andrade da Silva 
a nace na Portugal, pero cu mas di 50 afia bibando na Aruba, 
a haci Aruba su hogar hunto cu Mama Frida. Por a aprecia un 
hogar bunita cu hopi fe firme den Dios. Minister Endy Croes na 
final a gradici Sr. Manuel y Mama Frida enormente pa ricibie y 
tambe a gradici pa e dushi raspou di mispel cu a saboria. Un 
cas yena cu hopi bendicion. 

Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA ANA DI UNION Y POSITIVISMO! 


